**УПАТСТВО ЗА ЕЛЕКТРОНСКА НАПЛАТА НА ТАКСЕНИ МАРКИ**

Електронскиот студентски сервис IKNOW овозможува евиденција и автоматско поништување на таксени марки уплатени од страна на студентите преку Електронскиот наплатен систем развиен од Министерството за информатичко општество и администрација – еНАПСИС.

Постојат два начини за електронска наплата на таксена марка – од мобилен телефон (со праќање на СМС порака) или со користење на веб интерфејсот на електронскиот наплатен систем eНАПСИС.

* **Плаќање од мобилен телефон**

Студентот кој сака да плати таксена марка преку својот мобилен телефон, потребно е да испрати СМС порака на бројот **144 166**, во следниов формат:

**ТМ Ime Prezime 50**

(сумата зависи од бројот на таксени марки кои сакате да ги уплатите, но истата не треба да е поголема од 250 денари, односно 5 таксени марки на една СМС порака)

 Доколку испратената порака не го задоволува предефинираниот формат, истата нема да се обработи и наплатата нема да биде реализирана. Доколку уплатата е успешна, студентот добива СМС порака во која ќе биде приложен и трансакцискиот број. Овој трансакциски број студентот треба да го сочува и да го внесе во iKnow системот во табот „таксени“. Откако трансакциските броеви ќе се внесат во IKNOW системот, тие нема да бидат валидирани веднаш и одреден период сумата ќе остане 0,00. Подоцна, iKnow системот ќе се синхронизира со системот за електронска наплата на таксени марки, при што внесените трансакциски броеви ќе бидат валидирани и поништени, а сумата ќе биде ажурирана. Во случај да бидат внесени погрешни трансакциски броеви, системот информира за настанатата грешка и сумата во полето „**Таксени**“ ќе се обои во црвена боја.